Document ID: 31992D0002

Komisijas lēmums
(1991. gada 4. decembris),
ar ko groza Padomes Lēmumu 82/734/EEK attiecībā uz to Šveices uzņēmumu sarakstu, kuri ir apstiprināti svaigas gaļas ievešanai Kopienā
(92/2/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes jautājumiem, ievedot liellopus, cūkas un svaigu gaļu no trešām valstīm [1], kurā jaunākie grozījumi izdarīti ar Direktīvu 91/497/EEK [2], un jo īpaši tās 4. panta 1. punktu un 18. panta 1. punktu,
ņemot vērā Padomes 1976. gada 21. decembra Direktīvu 77/96/EEK par trihinelozes (trichinella spiralis) pārbaudi, ievedot svaigu mājas cūku gaļu no trešām valstīm [3], kurā jaunākie grozījumi izdarīti ar Komisijas Direktīvu 89/321/EEK [4], un jo īpaši tās 4. pantu,
tā kā procedūra, kas jāievēro, grozot vai papildinot to uzņēmumu sarakstus, kas ir apstiprināti trešās valstīs svaigas gaļas ievešanai Kopienā, ir izveidota saskaņā ar Komisijas Lēmumu 90/13/EEK [5];
tā kā to Šveices uzņēmumu saraksts, kas ir apstiprināti svaigas gaļas ievešanai Kopienā, sākotnēji ir izveidots saskaņā ar Padomes Lēmumu 82/734/EEK [6], kurā jaunākie grozījumi izdarīti ar Komisijas 1991. gada 30. maija Lēmumu C (91) 1060 [7];
tā kā parastā pārbaudē, kura veikta saskaņā ar 5. pantu Direktīvā 72/462/EEK un 2. panta 1. punktu Komisijas 1986. gada 11. septembra Lēmumā 86/474/EEK par tādu pārbaužu uz vietas īstenošanu, kas jāveic saistībā ar liellopu, cūku un svaigas gaļas ievešanu no ārpuskopienas valstīm [8], ir atklājies, ka dažu uzņēmumu higiēnas līmenis kopš pēdējās pārbaudes ir mainījies;
tā kā tādēļ šis uzņēmumu saraksts ir jāgroza,
IR PIEŅĒMUSI ŠO LĒMUMU.
1. pants
Ar šo Lēmuma 82/734/EEK pielikumu aizstāj ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 1991. gada 4. decembrī

Labels: 0
18
17